परिवार स्वास्थ्य महाशाखाको सहयोगमा अस्पतालले आयोजना गरेको सो कार्यक्रममा बच्चा जन्मिनु अघि र बच्चा जन्मिसकेपछिको खतरा न्यूनीकरणको लागि गर्न सकिने कामहरुको विषयमा समूहगत छलफल गरिएको अस्पतालका मेसु डा अजय न्यौपानेले जानकारी दिए । उनले चौबिसै घण्टा स्त्रीरोग विशेषज्ञको प्रत्यक्ष संलग्नतामा जस्तोसुकै सुत्केरी गराउने सुविधा प्रदान गर्ने गोष्ठीले कार्ययोजना तयार पारेको उनले जानकारी दिए । पेट चिरेर बच्चा निकाल्ने काममा रत्ननगर अस्पताल सफल भएको भन्दै उनले यसलाई प्रभावकारी रुपमा सञ्चालन गर्न आवश्यक पर्ने स्रोत र साधनको उपलब्धताको विषयमा पनि छलफल भएको डा न्यौपानेले बताए ।
